|  |
| --- |
| **Analýza vplyvov na podnikateľské prostredie**  **(vrátane testu MSP)** |
| **Materiál bude mať vplyv s ohľadom na veľkostnú kategóriu podnikov:** |
| |  |  | | --- | --- | |  | **iba na MSP (0 - 249 zamestnancov)** | |  | **iba na veľké podniky (250 a viac zamestnancov)** | |  | **na všetky kategórie podnikov** | |
| **3.1 Dotknuté podnikateľské subjekty**  - **z toho MSP** |
| Navrhovaný materiál predpokladá pozitívny vplyv na niektoré podnikateľské subjekty v SR, a to v závislosti od druhu navrhovaného opatrenia. Ide najmä o výrobcov elektromobilov, komponentov pre automobilový priemysel, batérií, predajcov, prevádzkovateľov dobíjacích staníc a pod.  Materiál na základe opatrení predpokladá viaceré pozitívne vplyvy v zmysle napr. priamej podpory na používanie nízko emisných vozidiel, poskytovania dotácií na podporu rozvoja nabíjacej infraštruktúry, investičnej pomoci pri tvorbe ekosystému batérií, zavedenie možnosti zrýchlených odpisov elektromobilov a nabíjacích staníc pre elektrické vozidlá, či nepriama finančná podpora vo forme úľavy z dane z motorových vozidiel či znížení registračného poplatku nového elektrovozidla.  Navrhovaný materiál zároveň môže mať negatívny vplyv na tie podnikateľské subjekty, ktoré uvádzajú na trh iné pohonné látky, ako sú tzv. alternatívne pohonné látky, na ktoré sa vzťahujú navrhované opatrenia.  Negatívny vplyv nielen pre podnikateľské prostredie sa dá predpokladať napr. pri zavedení nízkoemiských zón a eliminácii vjazdu niektorých emisných tried do miest, či zamýšľané zavedenie povinnosti zabezpečiť inštaláciu najmenej jednej nabíjacej stanice a trubkových rozvodov pre neskoršiu inštaláciu nabíjacieho bodu v nových nebytových budovách a nebytových budovách prechádzajúcich významnou obnovou, za predpokladu, že budova má viac ako desať parkovacích miest a budova, a parkovisko sú vo vlastníctve jedného subjektu. |
| **3.2 Vyhodnotenie konzultácií**  - **z toho MSP** |
| Materiál bol predmetom konzultačného procesu aj so zástupcami podnikateľov v čase od mája 2017 v rámci Pracovnej skupiny pre elektromobilitu. Informácia o pracovnej skupine je zverejnená na webovom sídle Ministerstva hospodárstva SR v časti „*Priemysel*“.  Vyznačenie vplyvov na podnikateľské prostredie v doložke vybraných vplyvov je výsledkom konzultačného procesu. V rámci Pracovnej skupiny pre elektromobilitu sa konzultovali najmä opatrenia vyplývajúce z koncepcie opatrení rozvoja trhu alternatívnych palív v odvetví dopravy a rozvoja príslušnej infraštruktúry. |
| **3.3 Náklady regulácie**  - **z toho MSP** |
| ***3.3.1 Priame finančné náklady*** |
| Akčný plán rozvoja elektromobility v Slovenskej republike predpokladá priame finančné náklady, ktoré vyplývajú z povinnosti informovať spotrebiteľa o druhu používanej pohonnej látky, a to najmä:   * o druhu vozidiel, ktoré možno na danej nabíjacej stanici nabíjať, * vypracovaní a vydaní návodov na používanie, * nákladov na označovanie vozidiel v súvislosti s kompatibilitou používanej pohonnej látky, * povinnosťou zobrazovať ceny alternatívnych pohonných látok a ich porovnanie s cenami tradičných pohonných látok.   Predpokladané priame finančné náklady sa dotknú najmä výrobcov a predajcov elektromobilov, ako aj prevádzkovateľov dobíjacích staníc. |
| ***3.3.2 Nepriame finančné náklady*** |
| Akčný plán rozvoja elektromobility v Slovenskej republike nepredpokladá nepriame finančné náklady. |
| ***3.3.3 Administratívne náklady*** |
| Akčný plán rozvoja elektromobility v Slovenskej republike nepredpokladá žiadne administratívne náklady. |
| ***3.3.4 Súhrnná tabuľka nákladov regulácie***   |  |  |  | | --- | --- | --- | |  | *Náklady na 1 podnikateľa* | *Náklady na celé podnikateľské prostredie* | | *Priame finančné náklady* | *0* | *0* | | *Nepriame finančné náklady* | *0* | *0* | | *Administratívne náklady* | *0* | *0* | | ***Celkové náklady regulácie*** | ***0*** | ***0*** | |
| **3.4 Konkurencieschopnosť a správanie sa podnikov na trhu**  - **z toho MSP** |
| Akčný plán rozvoja elektromobility v Slovenskej republike predpokladá zlepšenie podnikateľského prostredia v oblasti rozvoja alternatívnych palív, tak ako to vyplýva z jednotlivých opatrení (*Podporné opatrenia zamerané na stimulácia rastu predaja vozidiel s alternatívnym pohonom a na výstavbu infraštruktúry alternatívnych palív*). Zároveň sa však predpokladá zhoršenie konkurencieschopnosti pre podniky, ktoré uvádzajú na trh iné pohonné látky ako sú alternatívne palivá. |
| **3.5 Inovácie**  - **z toho MSP** |
| Akčný plán rozvoja elektromobility v Slovenskej republike predpokladá pozitívny vplyv  na inovácie v oblasti batériového priemyslu opatrením č.4 *Podpora výskumu, vývoja a výroby batérií,* ako aj rozvoja používania alternatívnych palív opatrením č. 15 *Prispôsobenie elektrotechnickej kvalifikácie pre výrobu a servis elektrických vozidiel.* V tejto súvislosti sa očakáva najmä zvýšená podpora pre inovatívne riešenia v oblasti výroby batérií a komponentov pre elektromobily. |